Seven Psalms

Seven Psalms (בעברית: שבעה מזמורי תהילים) הוא אלבום האולפן החמישה-עשר של זמר הרוק והפולק היהודי-אמריקאי פול סיימון שיצא לאור ב-2023 בהוצאת אאול רקורדס ולגאסי רקורדינגס. האלבום נוצר כאלבום קונספט כאשר שבעת השירים בו מהווים מעין סוויטה אחת שנועדה להשמעה אחת רציפה. שירי האלבום הוקלטו עם כלים אקוסטיים בלבד והם עוסקים בסוגיות רוחניות כמו אמונה, תמותה ומשמעות.
==רקע והפקת האלבום==

ב-2018 הוציא סיימון את אלבומו הקודם, In the Blue Light, שהורכב מגרסאות חדשות לשירים מאלבומים קודמים והודיע כי יפסיק לצאת למסעי הופעות.<ref></ref> Seven Pslams הוא אלבומו הראשון של סיימון שכולל חומר מקורי מאז Stranger to Stranger מ-2016.

בטריילר שפורסם לקראת יציאת האלבום סיפר סיימון כי בתחילת 2019 חלם חלום שבו נאמר לו שהוא עובד על יצירה שנקראת "שבעה מזמורי תהילים". סיימון נהג להתעורר 2–3 פעמים בשבוע לפנות בוקר ולעבוד על האלבום. על תהליך היצירה אמר סיימון כי "היצירה כולה היא למעשה ויכוח שלי עם עצמי על אמונה או לא."<ref name=":0" /> האלבום הוקלט באולפנים בניו יורק עם כלי נגינה אקוסטיים בלבד עם הופעות אורח של אשתו של סיימון, אדי בריקל, וינטון מרסליס וההרכב הבריטי VOCES8. הפקת האלבום תועדה בסרט בשם In Restless Dreams שעתיד לצאת בבימויו של אלכס גיבני.<ref></ref><ref name=":0"></ref>

עטיפת האלבום לקוחה מהתמונה "שני ינשופים" של האמן האמריקאי תומאס מורן.<ref></ref>

במאי 2023 חשף סיימון כי במהלך העבודה על האלבום איבד את שמיעתו באוזן השמאלית.<ref></ref>

==ביקורות==
באתר Metacritic מחזיק האלבום בציון 85 בהתבסס על 11 ביקורות.<ref></ref>

האלבום זכה לביקורת חיובית בניו יורק טיימס ונכתב כי חוסר הפורמליות של האלבום "תוכנן בקפידה".<ref name=":2" /> בגארדיאן נתנו לאלבום חמישה כוכבים מתוך חמישה ונכתב כי זהו "פחות אלבום ויותר מצב חלום שנועד לשטוף את המאזין בהשמעה אחת.<ref></ref> באתר Allmusic נכתב כי האלבום לא מרגיש כמו סיכום, אלא יותר כמו אפילוג לקריירה של האמן.<ref></ref>

בוול סטריט ג'ורנל התייחסו למבנה הלא שגרתי של אלבום ונכתב כי הוא ידרוש מספר השמעות בכדי להתחבר אליו. בנוסף נכתב כי סיימון לא ממש שר בתים, גשרים ופזמונים, אלא זוהי יותר נגינת הגיטרה של סיימון שיוצרת את המלודיות.<ref></ref> באתר American Songwriter העניקו לאלבום שלושה וחצי כוכבים מתוך חמישה ונכתב כי בדומה לאלבום Graceland, יש כאן ניסיון להציג את סיימון באור שונה לחלוטין ואף על פי שמדובר באלבום מסקרן, מעריציו המושבעים של סיימון עשויים להתאכזב.<ref></ref>

בן שלו שיבח את הלחנים ואת נגינתו של סיימון ויוסי חרסונסקי כתב כי מצד אחד האלבום מרגיש כמו ההצגה האחרונה של סיימון אך מצד שני מבליט את היצירתיות שלו בשלב מאוחר בקריירה.

האלבום הושווה לאלבום Blackstar של דייוויד בואי ו-You Want it Darker של לאונרד כהן, שנוצרו בסמוך למותם של הזמרים.<ref name=":2"></ref><ref name=":1" />

==שירי האלבום==

כל השירים נכתבו על-ידי פול סיימון

 {| class="wikitable"
|-
! מספר !! שם השיר || משך
|-
| 1 || <div class="mw-content-ltr">The Lord</div> || 33:02
|-
| || <div class="mw-content-ltr">Love Is Like a Braid</div> ||
|-
| || <div class="mw-content-ltr">My Professional Opinion</div> ||
|-
| || <div class="mw-content-ltr">Your Forgiveness</div> ||
|-
| || <div class="mw-content-ltr">Trail of Volcanoes</div> ||
|-
| || <div class="mw-content-ltr">The Sacred Harp</div> ||
|-
| || <div class="mw-content-ltr">Wait</div> ||
|}

==קישורים חיצוניים==
* 
* [https://www.allmusic.com/album/seven-psalms-mw0003964382 Seven Pslams] באתר AllMusic
* [https://musicbrainz.org/release-group/fed97b51-2553-4573-8a55-8af5ffd7aebc Seven Pslams] באתר MusicBrainz

==הערות שוליים==

קטגוריה:אלבומי 2023
קטגוריה:אלבומי פול סיימון
קטגוריה:אלבומים באנגלית